Αντίο, ωραία νιάτα

Το Αντίο, ωραία νιάτα (αγγλ.: Goodbye, Mr. Chips) είναι Αμερικανική δραματική ταινία παραγωγής του 1939 σκηνοθεσίας Σαμ Γουντ με πρωταγωνιστές τους Ρόμπερτ Ντόνατ και Γκριρ ΓκάρσονVariety Film Reviews film review; May 17, 1939, page 12.Harrison's Reports and Film Reviews film review; June 17, 1939, page 94.. Η ταινία βασίζεται στο ομώνυμο μυθιστόρημα του Τζέιμς Χίλτον και τη διασκευή του σεναρίου έκανε για τη μεγάλη οθόνη ο Ρόμπερτ Σ. Σάριφ. Το Βρετανικό Ινστιτούτο Κινηματογράφου κατέταξε την ταινία 72η στη λίστα με τις 100 καλύτερες βρετανικές ταινίες όλων των εποχών.

 Υπόθεση 
Το 1870 ο κος. Τσίπινγκ (Ρόμπερτ Ντόνατ) φθάνει στο οικοτροφείο του Μπρούκφιλντ προκειμένου να διδάξει ιστορία στις μικρότερες τάξεις. Ο κος Τσίπινγκ (χαιδευτικά κος Τσιπς) συναντά πολλές δυσκολίες μέχρι να τα καταφέρει να επιβληθεί αλλά και να αγαπηθεί από τους μαθητές του. Δεκαετίες αργότερα κι έχοντας χάσει το μεγάλο έρωτα της ζωής του τη σύζυγό του Κάθριν (Γκριρ Γκάρσον) προάγεται σε διευθυντή του σχολείου. Ο κος Τσιπς αποτελεί το πρότυπο του καθηγητή που όλοι θα θέλαμε να είχαμε συναντήσει κατά τη διάρκεια των μαθητικών μας χρόνων.

 Πληροφορίες 
Ταινία βασισμένη στο ομώνυμο μυθιστόρημα του Τζέιμς Χίλτον γυρίστηκε και προβλήθηκε με μεγάλη επιτυχία το 1939, μια χρονιά που οι ιστορικοί του κινηματογράφου θεωρούν την καλύτερη όλων των εποχών όσoν αφορά την ποιότητα των ταινιών. Στην ταινία έκανε το ντεμπούτο της η Γκριρ Γκάρσον και απόσπασε την πρώτη της υποψηφιότητα για όσκαρ. Η Γκάρσον ανήκε στο δυναμικό της Metro-Goldwyn-Mayer από το 1937, αλλά είχε αρνηθεί να συμμετάσχει σε όλες τις ταινίες που της είχαν αναθέσει δεδομένου ότι επρόκειτο για δευτερεύοντες ρόλους. Όταν της ανατέθηκε ο ρόλος της Κάθριν στο Αντίο, Ωραία Νιάτα η ηθοποιός δέχτηκε με χαρά το ρόλο. Ο 34χρονος Ρόμπερτ Ντόνατ που είχε ήδη μια υποψηφιότητα στις πλάτες του Γκρεμισμένα Είδωλα (The Citadel, 1938), καθώς και μια συνεργασία με τον Άλφρεντ Χίτσκοκ για την ταινία Τα 39 σκαλοπάτια (39 Steps), μεταμορφώθηκε ολοκληρωτικά σε 63χρονο και η πειστικότητα της ερμηνείας του του απέφερε το όσκαρ. Η ταινία γυρίστηκε στο Σχολείο Αρρένων Ρέπτον στο Ντέλμπισαϊρ της κεντρικής ΑγγλίαςMovies made in the Midlands, accessed March 2011Repton, Derbyshire , accessed March 2011.

 Βραβεύσεις 
Η ταινία προτάθηκε για 7 όσκαρ αλλά περιορίστηκε στη νίκη έκπληξη του Άγγλου Ρόμπερτ Ντόνατ σε μια εκπληκτική ερμηνεία. Η νίκη του Ντόνατ θεωρείται έκπληξη μέχρι και σήμερα λόγω του γεγονότος ότι κατάφερε να κατατροπώσει στην κατηγορία του όσκαρ Α' ανδρικού ρόλου τρεις συνυποψήφιους που έδωσαν τρομερές ερμηνείες σε μεγάλες ταινίες εκείνη τη χρονιά (Λόρενς Ολίβιε για το Ανεμοδαρμένα ύψη (Wuthering Heights), Τζέιμς Στιούαρτ για το Ο κύριος Σμιθ πάει στην Ουάσινγκτον (Mr. Smith Goes To Washington) και προπάντων τον Κλαρκ Γκέιμπλ για τη θρυλική ταινία Όσα παίρνει ο άνεμος (Gone With The Wind).

Βραβεία Ακαδημίας Κινηματογράφου (Όσκαρ) 
Βράβευση:
 Α’ Ανδρικού Ρόλου – Ρόμπερτ Ντόνατ

Υποψηφιότητα:
 Καλύτερης Ταινίας – Βίκτορ Σαβίλ
 Σκηνοθεσίας – Σαμ Γουντ
 Α’ Γυναικείου Ρόλου – Γκριρ Γκάρσον
 Διασκευασμένου Σεναρίου – Ρόμπερτ Σ. Σάριφ, Κλοντίν Γουέστ και Έρικ Μάσβιτς
 Μοντάζ – Τσαρλς Φρεντ
 Ήχου - Άλφρεντ Γ. Γουότκινς

 Επανεκτέλεση 
Η ταινία έγινε ριμέικ το 1969 με πρωταγωνιστή τον Πήτερ Ο' Τουλ.

 Παραπομπές 

 Εξωτερικοί σύνδεσμοι 



Κατηγορία:Βρετανικές ταινίες της δεκαετίας 1930
Κατηγορία:Ταινίες του 1939
Κατηγορία:Ταινίες παραγωγής Metro-Goldwyn-Mayer
Κατηγορία:Βρετανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες βασισμένες σε βρετανικά μυθιστορήματα
Κατηγορία:Βρετανικές ασπρόμαυρες ταινίες
Κατηγορία:Ταινίες σχετικά με εκπαιδευτικούς